Diari Oficial de la Generalitat Valenciana


Sumari del DOGV 5178, del 17-01-2006 (2005/14627)

ACORD de 16 de novembre de 2005, de la Comissió Territorial d'Urbanisme de Castelló, relatiu a la modificació puntual del projecte de delimitació del sòl urbà d'Argelita.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14829


Data del document
:   16-11-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Argelita
    * pla d'urbanisme

ACORD de 16 de novembre de 2005, de la Comissió Territorial d'Urbanisme de Castelló, relatiu a la modificació puntual del Projecte de delimitació del sòl urbà d'Argelita. [2005/14714]  
Vist l'expedient relatiu a la modificació puntual del Projecte de delimitació del sòl urbà d'Argelita, i de conformitat amb els següents:  
Antecedents  
Primer. L'Ajuntament d'Argelita en sessió realitzada el 16 de març de 2005 va acordar aprovar inicialment el projecte de modificació del seu Projecte de delimitació del sòl urbà (en endavant PDSU) i sotmetre'l a exposició pública per mitjà d'edictes publicats en el diari El Mundo de 8 d'abril de 2005 i en el DOGV núm. 4987, de 18 d'abril de 2005. Durant el termini d'informació al públic no es van produir al·legacions, i es va acordar l'aprovació provisional en sessió realitzada en data 14 de juny de 2005.   
Segon. La documentació aportada consisteix en memòria informativa i justificativa, croquis de la situació de cadascuna de les modificacions, plànol indicatiu del planejament vigent i plànol d'ordenació amb els canvis proposats.  
Tercer. L'objecte de la modificació es concreta en quatre zones incloses en la delimitació del sòl urbà que a continuació es descriuen:  
Modificació núm. 1. Es tracta del canvi de classificació d'urbà a no urbanitzable d'un àmbit de 85 m² de sòl urbà adjacent a la línia delimitadora del sòl urbà i amb el c/ Mare de Déu de Montserrat, que amb l'objecte de preservar les vistes cap a la vall es pretén preservar de l'edificació.   
Modificació núm. 2. Afecta uns terrenys situats al nord-oest del nucli al costat de la CV-194, en la qual es canvia la qualificació de residencial illa d'edificació oberta a residencial illa d'edificació compacta de dos illes, una de 2060 m² i una altra de 215 m², tenint en compte la dificultat que la corporació troba en el desenvolupament de l'edificació, per l'escassa profunditat edificable i l'existència d'edificacions que s'adapten més a la tipologia d'edificació compacta.  
Modificació núm. 3. Es proposa l'obertura d'un vial de nova creació ortogonal i confluent a la CV-194 al costat de l'illa en la qual s'ha produït el canvi d'ordenança. Amb la modificació, 315 m² de sòl amb qualificació residencial d'edificació oberta canvien a sòl dotacional públic vial.  
Modificació núm. 4. Es planteja el canvi d'ordenança de qualificació residencial d'edificació oberta a dotacional zona verda de 310 m² de sòl tocant al c/ Mare de Déu de Montserrat i amb la línia delimitadora del sòl urbà amb l'objecte de preservar les vistes i compensar l'aprofitament global del conjunt de modificacions introduïdes.  
Del conjunt de canvis proposats es desprén que la relació entre l'índex de sòl dotacional (ISD) i l'índex d'edificabilitat bruta (IEB) de la nova ordenació és major que la mateixa relació en l'antiga ordenació, els seus valors són 0.2726 i 0.2724 respectivament.  
Quart. S'ha sol·licitat en data 25 d'octubre de 2005, un informe a l'Oficina del Pla de Carreteres de la Conselleria d'Infraestructures i Transport, en relació amb la incidència que tenen les determinacions del document respecte a la CV-194. Transcorregut el termini per a la seua emissió sense que aquesta s'haja produït, s'han continuat les actuacions.   
Fonaments de dret  
Primer. L'Ajuntament d'Argelita compta amb un projecte de delimitació del sòl urbà aprovat definitivament el 22 de desembre de 1988, i que ha sofert tres modificacions, la primera amb l'aprovació definitiva de data 29 de desembre de 1989, la segona amb l'aprovació definitiva de dates 14 i 18 de desembre de 1995, i finalment la modificació aprovada definitivament el 7 de febrer de 2002.  
Segon. La tramitació de la modificació ha sigut correcta, de conformitat amb el que estableixen els articles 38 i següents de la Llei 6/1994, de 15 de novembre, reguladora de l'activitat urbanística, en endavant LRAU, i la documentació està completa, a l'efecte del compliment del que ha establit l'article 27.  
Tercer. La Disposició transitòria setena, apartat segon, de la LRAU estableix que .els projectes de delimitació del sòl urbà... s'assimilaran als plans generals regulats en aquesta llei a l'efecte de la seua aplicació, desenvolupament i modificació», per tant, les modificacions puntuals dels antics PDSU han d'ajustar-se, tant en la seua tramitació com en el seu contingut, al que disposa aquesta llei en relació amb les modificacions d'un pla general.  
Quart. La modificació proposa canvis en la qualificació urbanística de determinats àmbits del sòl urbà i la inclusió de noves alineacions amb la creació d'un nou vial dins del perímetre de sòl urbà delimitat pel PDSU, de manera que en conjunt es produeix una minoració del sòl amb aprofitament lucratiu privat global. D'altra banda, el canvi d'ordenança de residencial oberta a compacta es produeix, respecte a la porció de 2060 m² adjacent al vial de nova creació, en coherència amb els propòsits pretesos i tenint en compte que les edificacions existents, segons assenyala la memòria, no impossibiliten aquest desenvolupament.   
Cinqué. La modificació que s'examina suposa la introducció d'alteracions en l'ordenació detallada del sòl urbà. Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà o del traçat d'uns vials, s'emmarca clarament dins de la discrecionalitat del planejament urbanístic, gaudint en aquests casos l'administració d'àmplia llibertat per a triar entre les alternatives possibles, la forma en què el territori ha de quedar ordenat. La LRAU recull clarament aquesta línia jurisprudencial. Així, l'article 40 d'aquesta Llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que li està vedat a la resolució autonòmica d'aprovació qüestionar la interpretació d'aquest interés formulat pel municipi des de la seua mateixa representativitat. Per tant, el control autonòmic ha de limitar-se ací a un mer control de legalitat.   
Dins del control autonòmic de legalitat, serà necessari verificar el compliment del que ha assenyalat l'article 55.3 de la LRAU, que estableix que .tota alteració de l'ordenació establida per un pla que augmente l'aprofitament lucratiu privat d'algun terreny o desafecte el sòl del destinació pública, ha d'incloure les mesures compensatòries necessàries per a mantindre la proporció i la qualitat de les dotacions públiques previstes respecte a l'aprofitament, sense augmentar aquest en detriment de la millor realització possible dels estàndards de l'ordenació.. Aquest precepte legal es troba desenvolupat per l'article 17 de l'annex del Decret 201/1998, de 15 de desembre, del Govern Valencià, pel qual s'aprova el Reglament de planejament de la Comunitat Valenciana, en endavant RPCV, que regula els estàndards aplicables a les modificacions de planejament. En concret, l'apartat tercer de l'article 17 de l'annex del RPCV estableix que .quan ni l'antiga ordenació (a) ni la nova (n) complisca aquests estàndards, serà exigible que la relació entre l'índex de sòl dotacional (ISD) i l'índex d'edificabilitat bruta (IEB) de la nova ordenació siga major que la mateixa relació en l'antiga ordenació, de manera que: ISDn/IEBn > ISDa/IEBa..  
A més, els canvis que s'introdueixen han de fonamentar-se en criteris de racionalitat i ha de complir-se la màxima legal establida en l'article 54.2D en la qual s'assenyala que .La nova ordenació ha de justificar expressament i concretament quines són les seues millores per al benestar de la població i fundar-se en el millor compliment dels principis rectors de l'activitat urbanística i dels estàndards legals de qualitat de l'ordenació definits pels articles 17, 19, 20 i 22..  
Així les coses, i respecte al conjunt de modificacions, s'observa que comporten una disminució del sostre edificable i un augment del sòl dotacional públic global, tots els canvis estan justificats en criteris de racionalitat, i es complix el que han assenyalat els articles 55.3 i 54.2D de la LRAU i en l'article 17 de l'annex al RPCV.   
Sisé. No obstant els canvis de qualificació que es proposen per a l'illa de 215 m² fronterera a la CV-194, s'introdueixen augments d'aprofitament en aquesta porció de terreny, com també l'absència de separació a límits que possibilitarien l'edificació just en la línia de la vorera d'emergència de la carretera amb la qual cosa, a més d'incrementar el valor d'expropiació de terrenys que invadeixen la zona de protecció de la carretera, dificulten la visibilitat en aquest punt tan sensible de l'entrada a la població, més sensible si és possible perquè s'ha incorporat un nou vial pròxim a aquest punt i transversal a la carretera.   
Així, i entesa l'aprovació autonòmica definitiva de plans municipals, pot formular objeccions a aquesta en compliment, entre altres, de la comesa d'assegurar que el model de creixement triat pel municipi respecta l'equilibri urbanístic del territori, sense esgotar els seus recursos, ni saturar les infraestructures supramunicipals, no és possible permetre canvis en l'ordenança d'aquesta parcel·la que redunden en detriment de la seguretat vial i de la funcionalitat d'aquest vial supramunicipal.  
Seté. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva del planejament general .i de les seues modificacions. de municipis de menys de 50.000 habitants, de conformitat amb el que disposa l'article 39, per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat  
Per raó de tot el que antecedeix, la Comissió Territorial d'Urbanisme de Castelló acorda:  
1. Aprovar definitivament la modificació puntual del PDSU del municipi d'Argelita, relativa a canvis d'ordenança de residencial oberta a compacta, i de residencial oberta a zona verda, i de sòl urbà a no urbanitzable, i d'obertura d'un nou vial.  
2. Denegar l'aprovació definitiva de la modificació del PDSU d'Argelita en el canvi d'ordenança de l'illa de 215 m², que ha de mantenir-se amb la qualificació de residencial d'edificació oberta.  
Contra aquest acord, que no posa fi a la via administrativa, pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.  
Castelló, 16 de novembre de 2005.. El secretari de la Comissió Territorial d'Urbanisme: Fernando Renau Faubell